ming030890/wiki-yue-high-quality huggingface dataset:
花果山公園站

（英文：Huaguoshan Park Station）係廣州地鐵9號綫嘅車站，2017年12月28號開通，位置喺花都區新華雲山大道嘅花果山公園南門隔籬。

樓層
呢個站一共有地下2層樓嘅區域。其中地下一樓係站廳，地下二樓係9號綫嘅月台。同大多數9號綫嘅車站一樣。雖然冇休息室，但有廁所同母嬰室響度。

月台
呢個站有一個島式月台，喺雲山大道近花果山公園南門嘅地底。

出入口
呢個站一共有3個出入口，分別係A1、A2同埋C。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃
呢條路線最先喺2003年份規劃方案入邊出現。嗰時嘅新華綫定咗從花都汽車城去到街口嗰邊，中途出現咗呢個站。雖然2005年修改咗規劃，改成向西延長到飛鵝嶺重將路線一分為二，東邊路段縮短到高增為止重改成9號綫一部分，但係站點位冇變到。隨後喺2010年先至落實呢條路線規劃。

施工
2011年12月15號，車站開始喐手起。
2013年11月11號，車站正式封頂。
2017年9月30號，車站正式三權移交。

開通
2017年12月28號12:00，由於9號綫正式開通，呢個站亦正式開放。
花椒

花椒，又叫川椒、山椒，係芸香科植物，亦係常用香料。中菜會用嚟整鹵水、五香粉、麻婆豆腐、麻辣火鍋等，日本菜會用嚟整山椒粉點鰻魚同燒物。
花椒之味

《花椒之味》（英文：Fagara）係2019年上畫嘅港產片，由鄭秀文、賴雅妍、李曉峰、劉瑞琪、吳彥姝、任賢齊、鍾鎮濤、劉德華主演，麥曦茵執導。故仔改編自張小嫻小說《我的愛如此麻辣》。
由於導演麥曦茵發布過撐佔中言論同埋「文化界監察暴力行動組」行動組成員之一，而藝人鍾鎮濤亦曾經表示喺香港修例風波入面支持香港警察執法（撐警），電影分別畀中港兩地網友杯葛。之但係，呢套戲上映之後，仍然獲得唔少嚟自電影業內人士嘅好評，兩地都有影評人、觀眾畀咗正面評價，亦都受到海外傳媒嘅讚賞。
花楸屬

花楸屬（粵拼：faa1 cau1 suk6，學名：Sorbus），係薔薇目桃亞科蘋果族嘅其中一個屬。
花樣年華

《花樣年華》（英文：In the Mood for Love）係王家衞導演嘅第七部電影，靈感嚟自劉以鬯嘅小說《對倒》，故事上承《阿飛正傳》，下續《2046》。

劇情簡介
喺1962年嘅香港，報館編輯周慕雲同老婆搬入一棟上海人聚居嘅大廈，差唔多同一時候搬入嚟嘅重有年輕貌美嘅陳太太蘇麗珍同佢喺日資公司返工嘅丈夫。後來兩人發覺自己嘅配偶同對方嘅配偶有婚外情，佢哋兩人之間亦產生咗微妙嘅感情。

演員一覽
張耀揚同孫佳君嘅鏡頭喺正片完全無出現過。
花東鎮

花東鎮（粵拼：faa1 dung1 zan3）係中國廣東省廣州市花都區轄下嘅一個鎮，喺花都區東邊。佢係花都區最大嘅鎮，2004年起好嘅白雲國際機場就喺個鎮中間。
個鎮之前係花東鎮、花僑鎮同北興鎮三部分組成。2005年2月4號，廣東省民政廳批准將花東、花僑同北興三鎮合併，變成而家嘅花東鎮。
花梨木

花梨木，木一種，用來做傢俬。同酸枝齊名。見於華南同南洋。花梨木並唔專指某品種，品種繁多，好多時有唔同名交雜，歸類去唔同木處。
花梨木英文，為Rosewood，故又稱薔薇木。
色諾芬尼

色諾芬尼（Ξενοφάνης，前570年—前475年）係古希臘詩人，亦係位哲學家，發展出一神論觀念。
色，戒

《色，戒》（英文：Lust, Caution）係2007年由臺灣導演李安執導嘅電影，由梁朝偉、湯唯主演，改編自作家張愛玲嘅同名短篇小說。
色諾芬

色諾芬（希臘文：Ξενοφῶν，前430年—前354年）係古希臘雅典嘅史學家同將軍，出名事跡係紀錄古希臘史同蘇格拉底嘅語錄。
色譜學

色譜學（英文：chromatography）係分析化學上嘅一種技術，用嚟分開一團混合物。
色雷斯

色雷斯（希臘文：Θράκη，保加利亞文：Тракия，土耳其文：Trakya）係東歐南部一個地區，主要包括保加利亞南部、希臘北部同土耳其西部嘅歐洲部份，畀黑海、愛琴海同馬摩拉海環繞住。
艷后星

艷后星（216 Kleopatra），即係小行星216，係太陽系小行星帶嘅一粒小行星，喺1880年4月10號發現。
色麻町

色麻町（粵拼：sik1 maa4 ding1，日文：色麻町／しかまちょう Shikama chō */?）係日本宮城縣加美郡西北面嘅一個町。
艷光四射

《艷光四射》係香港歌手何韻詩嘅第三張錄音室專輯，喺2005年1月5號由東亞唱片發行。

簡介
《艷光四射》係何韻詩加盟東亞唱片後發行嘅首張專輯，主題係向八十年代嘅樂壇巨星致敬。佢一改以往中性嘅形象，改為以性感女性嘅姿態出現，主打歌〈艷光四射〉嘅MV亦就此形象而拍攝，以展露佢嘅女性魅力。而標題中「艷」一字係獻畀佢師父梅艷芳。

派台歌成績
呢隻專輯有四首派台歌，包括《艷光四射》、《如無意外》、《你是八十年代》同埋《明目張膽》。

「生於亂世 有種責任」歌詞
《艷光四射》係何韻詩其中一首最廣為人熟悉嘅歌曲，歌詞入面一句「生於亂世 有種責任」，更加係香港雨傘革命嘅理念之一，亦喺香港反送中運動入面被廣泛引用。
美食風球

《美食風球》（英文：Cloudy with a Chance of Meatballs）係2009年美國3D電腦動畫片，由美國經典細路書《天跌落嚟嘅嘢食》改編。套戲響2009年9月18號響美國上畫，由新力影業動畫室（Sony Pictures Animation）製作，哥倫比亞影業發行。影片比例係2.35:1，用RealD Cinema同IMAX 3D系統播。
套戲響2009年12月31號響香港上畫，廣東話版由張繼聰幫主角配音。

故仔
發明知係個騎呢發明家，細細個就經已創造出好多唔等使嘅發明，人人都笑佢無厘頭。發明知住嘅盛產沙甸魚，人人都食到厭，於是發明知就發明咗一部可以將水轉做各種嘢食嘅嘢食複製機。但係佢開部機時，部機響個鎮度橫衝直撞，重飛埋上天，正當佢以為自己衰咗，部機居然響天上面開著咗，係咁跌啲嘢食落嚟。天氣小姐心思思嚟咗呢個鎮，報道有啲咩嘢嘢食跌落嚟。有一日，部嘢食複製機癲咗，搞咗個意粉龍捲風、超大粒肉丸、超大轆粟米……而家發明知同心思思要諗諗計仔，熄咗部嘢食複製機，整停呢場嘢食大浩劫！
美食風球2

《美食風球2》（英文：Cloudy with a Chance of Meatballs 2）係2013年美國3D電腦動畫片，由美國經典細路書《天跌落嚟嘅嘢食》改編。套戲響2013年9月27號響美國上畫，由新力影業動畫室（Sony Pictures Animation）製作，哥倫比亞影業發行。影片比例係2.35:1，用RealD Cinema同IMAX 3D系統播。
套戲響2013年12月25號響香港上畫，廣東話版由張繼聰幫主角配音。
美魔女

美魔女係一個日本名詞，指年過45，但係駐顏有術，睇唔出幾多歲嘅女人。
美食車先導計劃

美食車先導計劃（Food Truck Pilot Scheme）係香港政府商務及經濟發展局旅遊事務署推行嘅一項計劃，喺香港8個指定地方有16架指定美食車輪流擺檔。

背景
一路以嚟，除咗雪糕車之外，香港並無任何美食車。到2015年2月，嗰時嘅財政司司長曾俊華喺財政預算案度，建議為香港引入美食車，所以旅遊事務署就接手去搞呢個先導計劃，用兩年時間測試。
計劃喺2016年4月到5月收集報名表，總共有192份申請爭16個名額，7月搞咗場比賽畀51份通過初步遴選嘅申請參加，決定邊16個申請入圍。
其中3個入圍者將會喺2017年2月3號（大年初七）開張大吉，跟住有7個陸續喺2月份內開張。
計劃頭一個月，唔少美食車發現好多擺檔地方無乜人行過，配套又唔夠，所以蝕錢。3月10號，華星冰室縮沙，未開張就已經話要退出計劃，5月29號小甜谷亦褪軚，兩檔經營者共通點都係由藝人經營嘅實體食肆。
計劃推行兩個半月後，當局宣佈推出優化措施，由5月底開始，當香港科學園同亞洲國際博覽館有活動嗰陣，美食車可以過去擺檔，當中生意比較差嘅四個固定地方嘅美食車有優先權，包括起動九龍東、海洋公園、中環海濱同金紫荊廣場。
10月13號，美食車「創意美食」向當局正式提出退出計劃，當局話替補名單已經無晒申請人，所以無得填補空缺，令美食車總數減到最多15部。當局又宣佈再推出優化措施，由10月底開始，觀塘起動九龍東一號場、黃大仙廣場同中環海濱活動空間三個場地轉做自選營運場地，抽中呢類場地嘅美食車可以揀開唔開檔。當局又計劃喺香港科技大學加多個美食車泊位。
2018年開始，啲美食車生意一直下滑，加上之後反修例運動同埋武漢肺炎疫情，令業務跌到谷底。計劃喺2022年6月1號完。
計劃完結後，有6架美食車獲安排停泊西九龍文化區指定地點繼續經營，不過經營地點係固定而無得輪換。
美馬

美馬係日本德島縣一市，人口有3萬。
維基遊埠有呢篇旅遊嘅資源：美馬（英文）
喺開放街圖（Open Street Map）嘅美馬地圖。
維基同享有多媒體嘅嘢：Mima,_Tokushima
藤春廣輝

藤春廣輝（1988年11月28號—）係日本足球員，司職後衞，曾經喺2015年爲日本足球代表隊出場3次。
藤本主税

藤本主税（1977年10月31號—）係日本足球員，司職中場，曾經喺2001年爲日本足球代表隊出場2次。
藤川茜

藤川茜 ，係日本嘅一個女藝人同埋配音員。
藤川久孝

藤川久孝（1964年5月1號—）係日本足球員，司職中場，效力過名古屋八鯨，及市原JEF聯。
藤木直人

藤木直人（粵拼：tang4 muk6 zik6 jan4；日文：藤木 直人(Hujiki Naohito)；1972年7月19號—）係日本嘅男演員同歌手、音樂家，關東地方千葉縣佐倉市人。1995年出道，曾經拍過《流星花園》而出名。
藤本佳希

藤本佳希（1994年2月3號—）係日本足球員，司職前鋒，效力岡山綠雉。
藤川祐司

藤川祐司（1987年6月8號—）係日本足球員，司職後衞，效力過水戶蜀葵，大分三神，松本山雅，及YSCC橫濱。
藤川康司

藤川康司（1978年10月7號—）係日本足球員，司職守門員，效力過京都不死鳥，大分三神，鳥棲砂岩，及富山勝利。
藤川虎太朗

藤川虎太朗（1998年7月24號—）係日本足球員，打中場位置，效力磐田山葉。
藤川孝幸

藤川孝幸（1962年10月10號—2018年11月15號）係日本足球員，司職守門員，效力過川崎綠茵。
老化

老化係人或材料物理上，日子有功暴露自然或人為變老或硬化現象。
維基同享有多媒體嘅嘢：Gerontology
老友日常

《老友日常》（Forever Young）係香港電視娛樂製作嘅娛樂資訊節目，2016年4月3號開始逢禮拜日朝早08:30-09:00喺ViuTV首播，之後4月11號起改做逢禮拜一喺19:00-19:30播。節目主持係黃奕晨。節目會介紹老人家衣食住行嘅各方面資訊。
老友再起飛

《老友再起飛》（Fly Again）係香港MakerVille製作嘅長者節目，由李昭南、鍾卓穎主持，2022年6月25號到2022年12月17號逢禮拜六08:00-08:30喺ViuTV播。節目介紹適合老人家退休後嘅工作。
老公萬歲

《老公萬歲》係2010年無綫電視電視劇，由苗僑偉、張可頤、謝天華同李綺虹主演。
老公餅

老公餅係一種酥餅，樣似老婆餅。用蒜茸、椒鹽同蛋黃整成。重有一種係用南乳餡，有黑芝麻喺面。
老千計狀元才

《老千計狀元才》（The Sting）係1973年美國電影，由佐治萊希爾執導，保羅紐曼、羅拔烈福主演。
老人飲酒歌

《老人飲酒歌》係臺灣阿美族民謠，由郭英男與郭秀珠演唱。呢首歌係1996年夏季奧林匹克運動會主題曲。

爭議
原本呢隻歌嘅原唱剩係標明屬於郭英男，之後經歷咗三年官司，Enigma同EMI唱片承認咗呢隻歌嘅主唱係佢哋兩個。
老公

老公（粵拼：lou5 gung1），又叫做老公仔、蝦子餅、丈夫、先生、相公噉。老公係婚姻裏面女對男方嘅叫法。
西谷

西谷（Selkirk）係英國蘇格蘭蘇格蘭邊區嘅城鎮，住6千人。
西谷正也

西谷正也（1978年9月16號—）係日本足球員，司職中場，效力過大阪櫻花，神戶勝利船，仙台七夕，浦和紅鑽，及札幌岡薩多。
西谷優希

西谷優希（1993年10月5號—）係日本足球員，打中場位置，效力栃木SC。
西谷和希

西谷和希（1993年10月5號—）係日本足球員，司職中場，效力栃木SC。
西谷隆之

西谷隆之（1973年5月12號—）係日本足球員，司職中場，效力過名古屋八鯨，福岡黃蜂，川崎綠茵，市原JEF聯，及新潟天鵝。
西西里王國

西西里王國係意大利西西里古時一個王國，喺1130年到1816年存在。
西角

西環（Sai Wan），又叫西角（West Point ）係香港一地，亦係海角。西環原本指香港城四環九約嘅西環，後尾專指英文西角嘅一帶。查實唐字無人寫西角，只寫西環。西角個位置，響1845年香港地圖都有寫到。個位置係皇后大道同薄扶林道交界對出，即係今時今日嘅西區警署（七號差館）嗰個位，係西半香港島最北嘅一個地方。
計算

計算係一種將「單一或者複數嘅輸入值」轉換做「單一或者複數嘅結果」嘅一種思考過程。
計量心理學

計量心理學（quantitative psychology）泛指計量性質嘅心理學研究，即係會用數學模型同統計等方法將心理現象用數字呈現出嚟。
計算尺

計算尺係一把刻滿數字同符號嘅尺，一把尺分幾行，可以拉出拉入，對準個位就可以計數，原理係對數。
計算機器學會

計算機器學會 (Association for Computing Machinery)，簡稱ACM，係世界第一個電腦科學同敎育機構。個會1947年成立，2007年為止，有會8萬3千人。ACM總部設響美國紐約。
計量

計量或者量化係指用數目去表達資訊或者做決定。喺學術上，計量通常同定性對立。
計量可以指：
量度
統計學
定量研究
量化 (數理邏輯)
計量單位

計量單位，又叫量度單位，係去表示物理量（譬如長度、面積、體積、容量、質量、重量等）嘅通用單位。而家國際通用嘅計量單位就係國際單位制所指定嘅七個基本單位。
老婆

老婆（粵拼：lou5 po4），又叫做老婆子，愛妻，愛人，我個女人，我條女，內子，賢內座，太太。
老婆係老公對妻子嘅稱呼。當生咗仔女之後，丈夫會跟仔女叫自己個老婆做亞媽。
以前一夫多妻制，老婆分為大婆同二婆、三奶等。出面收埋個女人，佢就叫做小老婆。
而家有分前妻，晚孃等。
喺同性戀關係裏頭，角色扮演女方嘅又叫做「老婆」。
老大愛美麗

《老大愛美麗》（Pretty Elderly）係香港電視娛樂製作嘅長者資訊節目，由姚祖恩、麥錦珠主持，2021年11月6號到2022年4月30禮拜六08:00-08:30喺ViuTV播。節目用老人家扮靚做主題。
老城區

老城區係中國河南洛陽一個市轄區，總面積57平方公里，人口13萬。
老奧巴馬

老奧巴馬（Barack Hussein Obama, Sr.，1936年6月18號—1982年11月24號）係肯雅嘅經濟學家，曾經留學美國。1982年喺賴羅比一場車禍入面死咗。
渠個仔係第44任美國總統奧巴馬。
老威廉蓋茨

老威廉·蓋茨（英文：William Henry Gates, Sr.，1925年11月30號—2020年9月14號）係美國律師。佢有個仔就係創辦微軟嘅比爾蓋茨。
老婆大人II

《老婆大人II》係香港電視廣播有限公司製作嘅時裝電視劇。
觜宿

觜宿，來自敦煌莫高窟古卷星圖。
觜宿（Turtle beak；觜讀之）係廿八宿之一，西方白虎七宿第六宿。
觜宿星官有三，分別係觜、司怪同埋座旗。
解像度

呢張圖顯示晒最常見嘅解像度。每種顏色代表一個顯示嘅比例（例如紅色代表4:3）。
解像度（resolution）喺電腦圖像上係指一幅圖嘅精細度。如果淨係講一張圖，一般指有幾多粒像素，通常寫做闊×高，例如 1024 × 768 即係闊1024像素、高768像素。
喺印刷同平面設計，解像度亦可以指印刷出來嘅實際點陣密度，例如每吋有幾多點（dots per inch，DPI)，例如 300 DPI 即係印出來係每吋有 300 點。另外，電腦上面嘅點陣圖亦可以指明幅圖 ｢應該｣ 印幾大，爾個數值嘅單位通常係每吋有幾多像素（pixels per inch，PPI）。正式來講因為一個像素除非係專色印刷，通常要用多個網點先印到，所以 DPI 同 PPI 唔係同一樣嘢，但係一般來講，如果話啲圖要 300 DPI，其實係指 300 PPI。
解像度本來係指某件架生可以解析（resolve）圖像嘅能力，所以本來唔可以話一幅圖本身有幾高解像度，而只能夠話例如某一個電腦熒光幕嘅解像度係 1024 × 768（大啲嘅圖解析唔到），或者某部印刷機嘅解像度係 2400 dpi（再細啲嘅網點印唔出）。而今我哋講某張圖有幾高解像度其實係假定咗佢唔係原圖，而係用某種方法由原圖縮細之後嘅衍生物。
角鮟鱇科

角鮟鱇科（學名：Ceratiidae）係輻鰭魚綱鮟鱇目嘅其中一個科。
觚

觚（音「孤」）系中國古代嘅一種用於承酒嘅禮器，盛行於商晚期和西周，材質為青銅。圈足，敞口，長身，口部和底部都呈現為喇叭狀，形似尊。有圓胴和方胴、出戟和無出戟等之分。宋和明清時期所制者則多為瓷質。
春秋時期，觚嘅造型已發生變化，與商、西周唔同。孔子對此感嘆道：「觚唔觚，觚哉！觚哉！」
宋代嘅繪畫上已出現將觚作為花器嘅使用方式。明代、清代將之稱為「花觚」。清代有仿制古青銅器嘅花觚。
觜

觜，來自敦煌莫高窟古卷星圖。觜，圖左下三星。
觜，星官之一，二十八宿之一，觜宿之首。觜在西方白虎，虎之頭。恆星有三，排成三角。西洋星座，觜入獵戶座。
觜為貓頭鷹之毛角，亦可謂嘴。

觜參倒置
傳統上，按赤道經度，鮆先過參。歲差之故，兩者越收越窄。去到大元時，經已同度。大明大清時相反，參先過鮆。依家再拉遠咗。
觜參倒置，以至某啲占星法，順序不合，占算大柢都唔會理，一切如舊。
星官分野
角鷿鷈

角鷿鷈（粵拼：gok3 pik1 tai1，學名：Podiceps auritus），雀嘅一種，係輻鰭魚綱鷿鷈科鷿鷈屬嘅其中一個物種。
角鵰

角鵰（Harpia harpyja）係鷹科角鵰屬嘅唯一一種雀，主要分佈喺南美洲。
許朝英

許朝英，香港親中派基督教人士，宣道出版社榮譽社長。

選舉經歷同政治觀點
2011年，佢由香港華人基督教聯會提名參選香港特別行政區選舉委員會宗教界委員，之後當選。
喺雨傘運動期間，佢曾經呼籲示威者撤出，又批評示威者要求北京撤回未經諮詢或香港人同意嘅831決定，同埋同示威者對話嘅要求係缺乏政治經驗同智慧。另外，雖然當時有一啲聲音批評警察嘅暴力執法，許朝英就讚揚警察堅守崗位，『任勞任怨』、『具備高操守』。

個人興趣
除咗基督教事工之外，佢本身自細亦有習武，自言係黃飛鴻第四代弟子，過去喺個別教會機構慶典上，也試過即場表演武藝。
許業珩

許業珩，別名連尼住，香港LIHKG討論區（連登）創辦人。
佢有時會以連登討論區創辦人嘅身份出嚟對外活動，例如安排張敬軒同連登網民對話。另外，喺香港反送中運動期間，連登討論區成為運動宣傳同埋資訊交換嘅場地，許業珩亦因而成為一啲激進親中派起底同人身攻擊嘅對象。
許楚姬

許楚姬（韓文：허초희，1563年—1589年3月19號），字景樊，號蘭雪軒，蘭雪齋，江原道江陵人。係大朝鮮國嘅畫家兼作家、詩人。
蘋果批

蘋果批係歐洲同美國都流行嘅甜品，用蘋果做餡焗成嘅批。
蘋果屬

蘋果屬（粵拼：ping4 gwo2 suk6，學名：Malus），係薔薇目薔薇科蘋果族嘅其中一個屬。
蘋果動新聞

蘋果動新聞係壹傳媒為《蘋果日報》推出嘅視像新聞品牌，根據Alexa2018年度總排名顯示，《蘋果動新聞》喺全港網站排第13位。

歷史
《蘋果日報》喺90年代末推出網頁版，當時只有新聞圖片同內文；之後因為香港ISP相繼推出寬頻服務，蘋果開始發展視像新聞。
2008年，《蘋果》以CG繪製電腦三維動畫模擬新聞事件，開始以《蘋果動新聞》品牌推出視像新聞。而台灣版亦緊隨喺2009年11月16號推出，由台灣壹傳媒互動有限公司名義製作。

內容
《蘋果動新聞》內容多數圍繞時事，當有新聞涉及到傷人、殺人、家暴同風化案，都好大機會被「動新聞化」，原意係方便讀者了解事件嘅來龍去脈，但動畫描寫犯罪過程有時會太過寫實，所以喺新聞中立方面受到非議。喺台灣，《動新聞》更受到不同界別嘅社會團體抨擊，例如家暴案同風化案動畫化嘅事件重演，可能會對受害者造成「二次傷害」，台灣《蘋果》更因為咁而被台北市政府罰過幾次錢，當時《動新聞》嘅爭議更影響到壹電視嘅電視廣播牌照申請，當地傳媒人同觀眾主要係擔心《動新聞》嘅風格會被照搬到《壹新聞》。

競爭對手
喺香港同台灣，好似《蘋果動新聞》咁以CG動畫放落新聞報道嘅機構，應該只此一家；香港報館旗下又有提供視像新聞嘅媒體，就有《東方日報》旗下嘅《東網電視》，同埋《都市日報》旗下嘅《都市電視》。
自給自足式農業

自給自足式農業，簡稱自給農業，係指農民主要為自己屋企生產糧食嘅細規模農業生產方式，有淨先至攞去賣畀其他人。
自省

自省（英文：self-reflection）泛指檢視同埋惗度自己嘅意識嘅能力。
自衞隊

自衞隊係日本嘅國防部隊，因為日本輸咗二戰之後，佢嘅「和平憲法」唔畀佢成立軍隊，所以就只能夠搞「自衛隊」負責國土嘅自我防衛。
自私

自私係指將自己嘅利益擺喺其他人嘅利益之上嘅行為。
自言自語

自言自語係指自己同自己講嘢。呢種情況係精神分裂常見嘅病徵。
自私基因論

自私基因論（粵拼：zi6 si1 gei1 jan1 leon6；英文：selfish gene theory / gene's eye view）係進化論上嘅一個觀點。主張進化嘅基礎係基因－廿世紀嘅進化論一般認為，物競天擇令生物會傾向嘗試維持自己嘅存在，但事實表明咗，有好多生物都會作出利他或者類似利他嘅行為。呢種現象被指係因為利他行為對啲基因嘅傳播有利。

概論
睇埋：進化
舉個例說明：喺好多種嘅蜘蛛當中，啲蜘蛛公會犧牲自己，俾同自己交配緊嗰隻蜘蛛乸食自己落肚，而啲蜘蛛乸喺啲後代出世之後又會犧牲自己，用自己嘅身體做糧食餵啲後代。由自私基因嘅角度睇，呢種行為減低隻生物個體生存嘅機率，但就能夠提升啲後代生存嘅機率，亦即係會提升「引起呢種行為嘅基因」能夠流傳落去嘅機率－根據自私基因論，物競天擇係以基因做中心嘅，喺某啲情況下，就算一個基因減低一隻生物生存嘅機率，如果個基因「減低隻生物生存機率」嘅過程能夠提高個基因自身成功噉傳播嘅機率（個基因做出「自私」嘅舉動，犧牲帶有佢嗰隻生物），呢個基因喺物競天擇嘅過程裏面都有可能會佔優。
自行

自行（英文Proper motion），又叫自動、固有運動或者正動，係天文現象，指天球上，恆星之類嘅位置，相對於周圍星體，年年向一方移行運動。
所謂自行，係指恆星自身嘅運動。但係地球上睇出來嘅，都唔完全由星自己嘅運動。皆因太陽系都會郁。而遠處嘅星，由於光速有限，根本度唔到佢家下自行嘅速度，只可話古時發光一刻，星嘅自行速度。
一七一八年，哈雷氏發明赤經、赤緯，度恆星位置。但後人發現，星嘅位置同家下唔同。原因除咗歳差、章行差、章動等，自行都其中之一。
芮氏

芮（粵拼：jeoi6）係唐人姓氏，喺《百家姓》裏頭排第209位。

名人
呢篇芮氏係同姓氏有關嘅楔位文章，重未寫完嘅。麻煩你幫手充實佢。
芮城

芮城係中國山西運城一個縣，總面積1179平方公里，人口39萬。
花

花（英文：flower / bloom / blossom）係開花植物（學名：Angiosperms）嘅生殖用構造：一樖開花植物生到咁上下，就會開花；喺多數用蟲做傳粉媒介嘅開花植物當中，一朵花會同時有齊雄蕊同雌蕊，雄蕊會生產花粉，雌蕊會生產胚珠；蟲媒花通常會分泌花蜜，靠噉嚟吸引蜜蜂同蝴蝶等嘅昆蟲走入花嗰度採蜜，當有隻蟲做呢樣嘢嗰陣，花粉會黐上佢身，然後等隻蟲飛去第朵同種嘅花採蜜嗰陣，花粉就有機會掂到另外嗰朵花嘅雌蕊，做受粉產生孕育下一代嘅種子以及令胚珠發育成果實，令個植物物種能夠繁衍後代。喺呢個過程當中，開花植物進行緊有性繁殖－靠公同乸兩種配子嘅結合，產生出喺遺傳上似父母、但唔係同父母完全一樣嘅下一代。
花喺生態系統入面扮演咗重要嘅角色：有好多動物都會食蟲媒花嘅花蜜、花粉同果實（雌蕊受粉之後發育成嘅嘢）維生，包括係蜜蜂、蝴蝶、飛蛾同好多甲蟲，好多肉食性動物又會靠食呢啲昆蟲維生，例子有螳螂同蜻蜓等食肉昆蟲同埋各種嘅雀鳥；就連人類都會用到花所產生嘅糧食－例如蜜蜂採咗花蜜之後，會將花蜜饟做蜜糖，而蜜糖喺人類社會當中一種相當重要嘅嘢食同調味料，據估計，全世界淨係有機蜜糖嘅總銷售量喺 2017 年經已有成五億美元咁多。
另一方面，花喺人類嘅文化當中亦有相當重要嘅地位：花（尤其係蟲媒花）嘅鮮艷顏色以及多樣姿態令好多人都覺得佢哋好靚；因為噉，花嘅形象常見於畫、文學同舞蹈等嘅文化產物當中；而且世界多地嘅族群都有用花做裝飾嘅習俗，好似係粵文化噉，粵人傳統喺過年嗰陣會買花返屋企用嚟粉飾家居、增添節日氣氛，而過年嗰時粵人對花嘅需求上漲造就香港同廣州等地一過年就有大型花市嘅盛況。

結構
花嘅主要結構
唔理係咩花都好，一朵完全嘅花係由花柄、花托、花萼、花冠同花冧组成，其中最明顯嘅係花冠。重有好靚嘅色彩，有保護花冧同引啲昆蟲傳花粉過嚟。

樣同色
花冠有好多唔同嘅樣，有十字形、蝶形、筒形、唇形、長方形，漏斗形同喇叭形7種。而花嘅顏色方面，有白、紅、橙、茶、黃、綠、藍、靛、紫、黑10種。冇一種固定嘅色，主要係由花瓣入面嘅色素而定。其中紅、藍、靛、紫嘅花有花青素，佢係變色「魔術師」：遇酸變紅，遇鹼變靛。而黃、橙嘅花有胡蘿蔔素；白花冇色素。由於每朵花有嘅色素、酸鹼性物質、水份、溫度、太陽光嘅環境條件都唔一樣，而且差咗好遠，所以花色有深淺同濃淡之分。

味
大多數嘅花都有香味。根據科學家嘅統計，喺香花樹種入面，白、黃、紅嘅花種好多都比較香，尤其係白花，可以話係「香花之最」。佢之所以散發噉嘅味係因為花瓣有個油細胞嘅化工廠響度。佢可以整芳香油，經過陽光加熱之後可以散發迷人嘅清香。重有啲花嘅細胞入面有配糖體，經過酵素分解之後同樣可以散發清香。佢喺醫呼吸疾病起咗個示範作用。

分類
蟲媒花
蟲媒花係通過引嚟嘅昆蟲，喺佢嘅蜜腺傳花粉，搞結果同出籽。呢啲花一般有香氣、花蜜同花冠。
風媒花
風媒花係通過風嚟傳花粉，搞結果同出籽。呢啲花一般冇香味、甚至連花蜜同花冠都冇。

醉夢花都
有「英雄木」之稱嘅木棉；木棉不嬲都係嶺南文化嘅象徵。
香港嘅象徵洋紫荊
「花中隱士」菊花；菊花出咗名係晉朝文人陶淵明嘅最愛。
紫菊
長江以南各地都見得到嘅梅花；梅花係冬天花嘅代表，象徵堅毅。
「中國玫瑰」月季；月季係北京嘅市花。
「寒冬仙女」水仙
「國色天香」牡丹；牡丹象徵富貴，係常見年花。
杜鵑；杜鵑花語係「永遠屬於你」。
「花中君子」蓮花；蓮花喺多個文化當中都係象徵純潔。
出名擅長淨化空氣嘅茶花
「金秋嬌子」桂花；除咗睇得，桂花仲可以用嚟整桂花糕。
木芙蓉喺四川嗰頭好常見，而成都仲有「蓉城」之稱。
「瑩潔清麗，恍疑冰雪」玉棠春；玉棠春係上海嘅市花。
蒲公英係一種出名嘅風媒花。
吉祥嘅瑞香
象徵多子多孫嘅石榴
太陽花
紫菀呢種花喺日本花語入面係「唔會忘記你」噉嘅意思。
盛開之後話咁快散落嘅櫻花俾好多人認為佢體現咗侘寂。
芮克·馬查爾

芮克·馬查爾（英文：Riek Machar，1953年—）係南蘇丹前任副總統，曾經響2013年12月發動軍事政變，企圖推翻總統馬亞爾迪特為首嘅政府。
芮成鋼

芮成鋼（粵拼：jeoi6 sing4 gong3；簡化字：芮成钢；1977年9月24號—）係中國國營廣播公司中國中央電視台嘅新聞主播同記者。佢以主持經濟同金融有關節目而辣，喺中央電視台2頻道擁有廣泛嘅收視。2014年7月，佢係涉嫌腐敗畀中國檢察機關拘留調查。
芮芭·麥克伊泰

芮芭·麥克伊泰係一個美國演員、音樂家、作曲家、電視演員、詞曲作家、電影演員、配音員、製作人、錄音藝術家。
謝富瓦

謝富瓦（法文：Cheffois），係法國盧華爾河區大區旺代嘅一個市鎮，屬於豐特奈勒孔特區。呢個市鎮喺2009年嗰陣有946人，面積51平方公里。
謝家集區

謝家集區係中國安徽淮南一個市轄區，總面積273平方公里，人口33萬。
謝宏儒

謝宏儒（Tse Wang Yu，1976年—）係香港親中派政治人物兼勞工界人士。香港工聯會成員，做過工聯會工人俱樂部副主任、業餘進修中心主任；工聯會職業再訓練中心總幹事、職業發展服務處總幹事。2022年，佢被免去以上職務，外調去工聯會屬會嘅香港建造業總工會做秘書長。

選舉經歷
喺2021年9月，佢成為香港特别行政區選舉委員會勞工界委員。
謝寶達

謝寶達，香港親中派政治人物兼飲食界人士，鴻福堂主席，主張愛國者治港。
喺2021年8月，佢當選成為香港特别行政區選舉委員會委員（飲食界）。
謝安琪

謝安琪（粵拼：ze6 on1 kei4；英文：Kay Tse；1977年3月13號—）係香港女歌手同演員，2005年1月5號出道。
謝安琪攞過「2008年度四台聯頒音樂大獎－傳媒大獎（歌手獎）」，成為四大電子傳媒音樂頒獎典禮嘅大贏家，又響2008至2010年度《叱咤樂壇流行榜頒獎典禮》連續三屆攞到「叱咤樂壇女歌手（銀獎）」、響《2008年度叱咤樂壇流行榜頒獎典禮》得到「叱咤樂壇我最喜愛的女歌手」、喺第三十一至三十三屆《十大中文金曲頒獎音樂會》連續三屆獲得「優秀流行歌手大獎」同「十大中文金曲獎」，喺《新城勁爆頒獎禮》2008同2009連續兩屆奪得「新城勁爆女歌手」同埋「新城勁爆我最欣賞女歌手」，重喺《新城勁爆頒獎禮2010》奪得「新城勁爆亞洲歌手大獎」，奠定佢樂壇嘅地位；另外謝安琪憑歌曲《囍帖街》得到《新城勁爆頒獎禮2008》「新城勁爆年度歌曲大獎」同埋「新城勁爆我最欣賞歌曲」、《2008年度叱咤樂壇流行榜頒獎典禮》「叱咤樂壇至尊歌曲大獎」「叱咤樂壇我最喜愛的歌曲大獎」、《2008年度十大勁歌金曲頒獎典禮》「十大勁歌金曲金獎」、《第三十一屆十大中文金曲頒獎音樂會》「全球華人至尊金曲獎」「2008年度四台聯頒音樂大獎－歌曲大獎」七個年度嘅歌曲獎。

2011年，俾人訪問時講到傳媒風氣，形容觀眾係細路，重斷言「如果你自己生咗個細路仔出嚟，佢話好鍾意食屎喎，你係咪畀屎佢食？」。言論一出俾各界批評，謝安琪回應時堅持話被歪曲報導，同佢原意唔一樣。
2012年，搞《謝安琪你們的幸福演唱會2012》。演唱會前，喺高登討論區中有網民出言詆毀謝安琪，詛咒佢演唱會滯銷。之後反而帶起演唱會銷情，謝安琪出席活動時都公開多謝個網民幫佢演唱會造勢宣傳。演唱會舉辦期間傳話謝安琪經理人夏森美同環球唱片不和，環球有意喺演唱會後同謝安琪提前3年解約。環球決定唔派旗下藝人出席謝安琪演唱會，資源亦投放唔多，逼使謝安琪喺尾場有感而發，喊住指控近幾年俾人孤立，重遇上好多風浪，不過點都唔會整得死佢。

2016年同男演員鄭嘉穎合作參演無綫電視劇集《殭》。
謝安琪被傳同老公張繼聰齊齊過檔BMA，同時黃柏高加盟星娛樂後都有意向謝安琪挖角。
謝安琪之後加盟麥浚龍旗下「幻．國文化娛樂」，喺2019年舉辦咗一連四場 kay isn't me. Live 2019 演唱會。

派台歌曲成績
（*）重喺榜上
（-）未能上榜
（×）冇派去該台，其中包括由於2009至2013年TVB同包括佢所屬環球唱片及2021年新城同包括佢所屬淺白本部嘅HKRIA版稅紛爭。
（(1)）兩週冠軍
包括2020年後嘅冠軍歌
2020年起派往ViuTV

相關事件
謝安琪曾經被指喺2021年大埔比華利山騙案入面，被黎偉業呃咗好多錢，但佢否認。
謝寧

謝寧（粵拼：ze6 ning4，英文：Charlene Tse；1963年10月9號—）係1985年度香港小姐競選嘅冠軍，廣東廣州人。

生平
謝寧喺1985年攞過香港小姐冠軍之後簽約TVB；1988年喺電視劇《絕代雙驕》扮蘇櫻而被關注，跟住喺電視劇《決戰皇城》、《邊城浪子》出過鏡。

家庭
謝寧前夫係藝人岑建勳，兩人生咗兩個女，其中岑寧童亦投身演藝界。
讓子彈飛

《讓子彈飛》（英文：Let the Bullets Fly），係2010年中國電影，由姜文執導，周潤發、姜文、葛優主演。
讓我心呼吸

《讓我心呼吸》係套英國嘅傳記電影，喺2017年上畫。呢套戲嘅主角係安祖加菲同埋嘉莉兒佛伊。
讓寧大君

讓寧大君（韓文：양녕대군，1394年—1462年9月7號）係韓國是朝鮮喺王族同政治人，詩人，畵家同作家。朝鮮王朝是3代君主朝鮮太宗的長子同4代君主朝鮮世宗的兄。本名李禔（韓文：이제），字厚伯（韓文：후백），諡號剛靖（강정）。
佢喺朝鮮太宗餘元敬王后是長子朝鮮世宗的長兄。初封爵讓寧君，陞爵1401年王世子。但佢喺帝王學之無心，詩，酒之好色。1418年朝鮮太宗餘元敬王后爲合意之廢世子。以後朝鮮全國旅行。1462年9月7號之歿，年六十八。
讓愛與和平佔領中環

讓愛與和平佔領中環（英文：Occupy Central with Love and Peace，解做「畀愛同和平霸住中環」，通稱和平佔中），亦叫佔領中環、佔中，係香港大學法律學者戴耀廷教授計劃響2014年搞嘅活動，主題係爭取2017年香港可以落實真普選。呢場活動經已響2014年9月28號正式開波，初頭集中響添馬艦政府總部同金鐘一帶，隨住警方用武力鎮壓，令活動由嗰晚開始蔓延到香港其他地方，變成「遮打革命」。

人物
佔領中環記者會
積極推動佔領中環嘅戴耀廷、陳健民同朱耀明被人叫做「佔中三子」。

經過
警方施放催淚彈，嘗試驅散參加集會嘅市民
2014年7月2號凌晨，學聯同學民思潮已經喺中環遮打道搞咗場預演佔中，警方用咗5個幾鐘清場，拉咗511人。
8月31號，全國人民代表大會常務委員會宣佈香港政改框架，為特首提名加入好多限制，戴耀廷就決定會啟動佔領中環。9月中，佢哋申請10月1號中華人民共和國國慶嗰日由維園遊行到中環遮打道，再響遮打道集會，但康文署唔畀維園個場佢哋出發，所以惟有取消遊行，只申請遮打道集會，但警方一直都拖住未批。
9月22號開始，學聯帶頭搞罷課，一大班學生亦響添馬艦政府總部出面集會。26號晚，百幾個學生突破防線入咗政總東翼前地（「公民廣場」），到27號警方一度清場，重拉咗幾個核心人物，搞到越嚟越多人走去政府總部聲援。28號凌晨1點幾，戴耀廷見既然有好多人集會，就索性宣佈佔領中環行動正式開始。有佔中支持者贊成提早佔中，但亦有參加集會嘅學生覺得畀人騎劫咗。
活動有過萬人參加，逼滿嗮政府總部附近嘅車路，到挨晚警方開始施放胡椒噴霧同催淚彈。嗰晚開始，活動蔓延到中環東面、銅鑼灣，同對面海嘅旺角，30號晚更加蔓延到尖沙嘴。
到呢個地步，活動已經發展到同佔領中環原定計劃好唔同，加上活動已經唔係由「佔中三子」做領導，所以之後嘅發展，畀好多人叫做雨遮革命。至於原定嘅遮打道集會，最後都搞唔成。

爭議
陳志豪喺親建制派網站大公網發表評論，指佔領中環唔符合「公民抗命」嘅基本道德準則。佢認為公民抗命應該係：有可能會增加執政者嘅管治成本，但係唔會損害無關人士嘅利益。而佔領中環會損害香港人利益。評論人陳雲就喺facebook寫話，佔領中環唔係投向中央嘅「外爆」，而係投向香港自己嘅「內爆」，並且認為民主黨同蘋果日報立場「怪異」「神奇」。
約翰·羅斯，前倫敦市長肎·利文斯通嘅經濟顧問，批評一啲西方媒體嘅報導太虛偽。佢講：「我唔方便評論香港2017年特首普選問題，事關我始終唔係中國人。但西方媒體就香港問題嘅報導太虛偽。喺英國殖民統治香港嘅150年間，英國從未允許香港人選舉香港總督，美國亦冇因此抗議英國。現時中國為香港設計嘅體系遠比英國民主得多，但美國就強烈抗議中國政府。」
讓我一次愛個夠

《讓我一次愛個夠》係臺灣歌手庾澄慶嘅專輯。
讓我做我

《讓我做我》係香港歌手何家勁嘅唱片，喺1994年8月推出。
讓德迪烏蘇爾特

讓德迪烏蘇爾特（Jean-de-Dieu Soult，1769年3月29號—1851年11月26號）係法國政治人，做過大元帥，重做過三次法國首相。
讓愛傳出去

《讓愛傳出去》：2004年臺灣電視劇。
《讓愛傳出去》：臺灣歌手蔡依林響2017年出嘅歌。
讓愛繼續

《讓愛繼續》係香港歌手譚詠麟發行第8張國語專輯。
讓我一次買個夠

《讓我一次買個夠》（英文：Talker: Shopping More）係香港MakerVille製作製作嘅清談節目，2023年1月16號到11月13號逢禮拜一23:30-00:00（晚吹時段）喺ViuTV播出，主持係當奴同練美娟。節目主持會同嘉賓傾同行街買嘢有關嘅話題。

節目調動
2023年3月13號：由於臨時改為重播《奇異女俠勇戰小金人：楊紫瓊專訪》，所以暫停播映。
譜聚類

譜聚類（英文：Spectral clustering）係一種聚類分析方法，要聚類嘅對象着視為一幅圖啲綟，啲對象之間嘅距離或者嘸相似度係着表示成圖啲綟之間啲加有權嘅檠。譜聚類係基於圖論對於個拉氏矩陣嘅分析結果，個拉氏矩陣對應返啲圖係有隻連通元件。由於矩陣啲特徵值亦都喊做頻譜，所以種方法喊做譜聚類。譜聚類嘅圖論理論基礎係由 Donath & Hoffman (1973) 同 Fiedler (1973) 奠定嘅。

圖縮減
喺第一步，個圖着縮減，而個目的係從圖裏便鏟走所有啲權重（象徵距離）太大嘅檠。以下係啲方法：

ε鄰舍圖
若果某檠嘅權重大過，就由圖度鏟走條檠。

k-nn 圖
喺 k-nn 圖（最近鄰舍圖）裏便，一粒綟啲所有檠都根據檠嘅權重排序。有檠個權重大過第個最細權重嘅（象徵遠過第個鄰舍），就着從圖度鏟走。個 -nn 係嘸對稱嘅，即隻檠權重可能對於嚟講係細過第個最細檠權重，之對於又嘸細過佢個第個最細檠權重。得喊做係 k-nn 圖只需要到條檠保留喺圖裏便嘅，對於或者其中至少一個對象，個細過佢第個最細檠權重，即係每個對象至少有條檠。相反，一個「 佮埋嘅 k-nn 圖」只包含有啲檠、啲對於兩個對象都有細過個最細檠權重嘅，即係每個對象都最多有條檠。

全連接圖
藉助相似度函數，檠權重係根據對象之間啲距離計出。相似度函數嘅一個例係高斯相似度函數。參數控制鄰舍大細似上高個參數或者噉。
二維空間裏便8個對象嘅位置。
全連接圖，有啲帶歐氏距離嘅檠褦住8個對象。
8個對象啲歐氏距離嘅距離矩陣。
鄰舍圖（ ） 為8個對象。
8個對象個k-nn 圖（） 。每粒綟至少有兩條檠。
8個對象個普通 k-nn圖（ ）。每粒綟最多有兩條檠。數據集着分成三隻連通元件。
拉氏矩陣，對於8個對象個普通 k-nn 圖（） 嘅。
全連接圖，有返啲檠有高斯相似度函數值（），表示到8個對象。

拉氏矩陣
透過檠權重可以幫個對象整出（加權）鄰接矩陣。次數矩陣入便，對角線上包含有通向綟啲檠嘅權重總和（喺圖縮減之後）。係噉計得出三種拉氏矩陣：
非歸一化矩陣 ,
歸一化矩陣
歸一化矩陣 .
對於所有啲向量有：
由於拉氏矩陣係對稱同埋半正定嘅，所有特徵值都係實值而且大於或者等於零。對於拉氏矩陣，可以證明至少有一個特徵值係零。若果個圖由隻連通元件整出，係噉拉氏矩陣就係一個壆矩陣（Block矩陣，見上高幅圖同埋矩陣）。每一壆都有一個等於零嘅特徵值。對於特徵值係零嘅特徵向量必須有。因爲所有啲檠權重係正嘅，一隻連通元件啲綟所有都必須相同（所以有）。對於都有類似分析，唯有係特徵向量入便啲欄係由加權，而對於特徵向量啲欄係等於1。

對於聚類，分析拉氏矩陣啲最細特徵值同埋特徵向量。
普通k-nn圖個拉普拉斯矩陣啲特徵值（ ），對於個8個對象嘅數據。由於該圖由三隻連通元件組成，所以存在有三個值為0嘅特徵值。
三枚特徵向量啲值、拉氏矩陣啲特徵值係零嘅。啲欄應該等於 1，但個軟件重新調整過啲特徵向量，令佢哋長度係 1（即表中分別係、、，等啲特徵向量自點乘會得出1）。
3D 散點圖畀特徵值零嘅三枚特徵向量嘅。8個對象着重疊畫喺三笪埞（overplotting），等 k平均聚類可以完美噉搵得到三隻連通元件。

參數揀選
關於過程參數同演算法嘅揀選，Ulrike von Luxburg個教程推薦係：
鄰舍圖嘅揀選：k-nn 圖，因為識別嘸同密度嘅聚類識別得好啲並生成得稀疏拉氏矩陣。亦都可以喺大啲嘅域內變化，而同時嘸會改變到個聚類分析好多。
鄰舍圖啲參數嘅揀選：
對於k-nn 圖，係噉揀選嘅，即個圖啲連通元件嘸少過預期聚類裏便應有嘅。
對於普通 k-nn 圖，要大過k-nn度嘅，因爲普通k-nn 圖包含到嘅檠少過k-nn 圖。揀選嘅啟發式方法仲未知。
對於鄰舍圖應該揀係等於最長條檠喺最細生成樹（minimum spanning tree）度嘅。
對於啲全連接圖有高斯相似度函數嘅應該揀係令到結果幅圖對應返 k-nn 圖或者鄰舍圖。經驗法則仲有：等於最長條檠喺最細生成樹嘅或者作爲個平均距離去到隻最近鄰舍嘅，其中 .
聚類數嘅揀選：畫出拉氏矩陣啲特徵值，照大細排序並搵跳躍，譬如喺上高示意圖入便8對象數據集個第3同第4特徵值之間嘅。
拉氏矩陣嘅揀選：因爲對於嚟講，特徵向量入便啲欄係等於1，攞譬如k-means 演算法嚟聚類會幾好。

例
Iris花數據集，係Sir Ronald Fisher爵士 (1936) 作爲判別分析嘅例使用到嘅。有時，個數據集亦都着喊做「Anderson's Iris花數據集」，因為Edgar Anderson收集唨啲數據嚟量化Iris花嘅形態變化。個數據集由 50 隻標本組成，每隻標本分為三隻物種：Iris setosa、Iris versicolor、Iris virginica。分別有測量到萼片同花瓣嘅長度同埋寬度，所以個數據集包含有150個觀察值同埋4個變量。
Iris花數據集啲散佈圖矩陣，數據點啲色對應於三種類型。
Iris花數據集裏便歐氏距離嘅熱圖。色愈深，對象之間啲距離愈細。
Iris 數據集上嘅譜聚類結果。
就好似喺散佈圖矩陣個左便（第一幅）圖形見到噉，三種類型之一（圖形中啲紅色）戥其他類型顯著嘸同。另外兩個物種互相之間好難分開。中間（第二幅）圖形顯示對象之間啲歐氏距離嘅灰度熱圖。灰色越深，對象離得越近。呢啲對象經已係噉重新排列法，即戥其他對象有相似距離嘅對象互相之間擺近。使用到嘅軟件用層次聚類嘅方法並顯示到個樹狀結構圖（Dendrogram）。右便（第三幅）圖形顯示到譜聚類嘅結果。可以睇得出，啲聚類戥三種類型有一定嘅一致性。
黑色：啲對象之間嘅檠，喺 k-nn 圖（  ）度保有。白色：啲捱鏟走嘅檠。
黑色：啲對象之間嘅檠，喺普通 k-nn 圖（  ）度保有。白色：啲捱鏟走嘅檠。
散佈圖畀拉氏矩陣啲特徵值，對於k-nn 圖（ ）。
左便兩幅圖像顯示到k-nn 圖或者普通 k-nn 圖裏便係邊啲檠着保留到（黑色）或者嘸着保留到（白色）。對於參數，最長檠首先係喺最細生成樹中着確定到，然之後幫所有觀察值計出對應嘅鄰舍數。平均值大概係 60 個鄰舍，係噉揀。之後計拉氏矩陣同埋矩陣啲特徵值。特徵值圖顯示到喺第二個或者第三個特徵值之後有好大跳躍。然之後對前三枚特徵向量進行3聚類嘅 k平均聚類。
個混淆矩陣表明到譜聚類喺某種程度上重新發現過啲物種。譜聚類法完全正確噉分出Setosa聚類；喺 Versicolor同Virginica聚類嘅情況下有7 個觀測值各自捱錯誤噉分類到，對應嘅錯誤分類率係。
警匪片

警匪片（粵拼：ging2 fei2 pin2，Crime film）係一種電影類型。
主要以警察或匪徒為主角
警告信

警告信係一種文件，例如係白紙黑字嘅信件。由上頭畀下屬，提點收件人（下屬）某事項、活動或行為操守涉嫌同組織政策方針唔配合，兼要求收件人注意同改正。警告信內容或會明示、暗示，若果有關出軌行為再發生，或者唔及時修改，組織當局將會有進一步嘅處置決定，比如記過、留案底、罰款、開除、法律行動咁。
嚮人事管理，收警告信可以係「溫馨提示」，又或者係「最後通牒」。發信人通常要求收警告信嘅即時簽收，因為僱主或可以因此證明，嗰位下屬如果警告無效，故意再犯，最終可俾人合理解僱。
警富新書

警富新書又叫做一捧雪警世新書、七屍八命、孔公案，係清初一本小說，作者係安和先生（鍾鐵橋），由敏齋居士為佢作序。
警富新書喺清嘉慶十四年（1809年）發行，全書分四卷總共四十回。故事由真人真事改編，講述雍正年間喺廣東番禺一宗七屍八命血案，主人公梁天來上訪京城，最後沉冤得雪。
小說故事未必同史實相符，但係反映小市民遇到欺凌，地方官吏又貪腐枉法，上京上訪往往係佢咃最後希望，幾百年來一直都係咁，似乎未曾改變。
維基文庫有原文：
警富新書
譜號

譜號（clef）係樂譜上常見嘅一種符號，用嚟標明樂譜唔同部位對應乜嘢音高。例：
警司

警司（英文：Superintendent），係英聯邦或其他國家地區嘅一種警銜。「Superintendent」可以對應返日本警銜入邊嘅警視，仲有韓國警銜度嘅警正。

香港
香港稱警司做「Superintendent of Police」，縮寫「SP」，俗稱「老巡」或「風車」，係負責擔任警察啲總部單位嘅主管，或分區指揮官。香港嘅警司係香港警察職級度，最低級嘅憲委級職級，屬於高級警官嘅級別；排位喺總督察之上、高級警司之下，由警務處處長委任。

史
香港警察職級咗英國警銜，英國警銜又源自英國軍銜。警司係沿同少校職級。舊底嘅警司係擔任著分區指揮官（英文：Divisional Commander of Police，縮寫：DVC）。

俗稱
老巡係解作巡務官。而風車就係香港主權移交後，啲警司用嘅肩章似風車而得名。
譜出愛戀曲

《譜出愛戀曲》係套美國電影，喺2004年上畫。
賣樓書

賣樓書，又叫做售樓書，係份説明書，地產商講解賣樓明細，派發畀買家。有時亦畀、投資者同地產代理事前參考。售樓說明書詳細過售樓單張好多，但係地產商賣樓，以前未必一定會派。

香港
而家賣樓書一書兩冊，一冊俗稱「售樓公仔書」，另一冊叫「售樓說明書」。售樓公仔書內容天馬行空，發展商介紹建築意念、畫家電腦虛幻圖、圖片集，有女模咁，吸引買家去買；而賣樓說明書，資料豐富啲。
賣旗

賣旗係香港一種慈善活動，由義工喺街頭叫市民幫手捐錢，捐咗錢後會有張貼紙貼喺件衫度做記認。舊時呢種活動唔係畀貼紙，而係畀旗仔，所以就叫「賣旗」。
賣火柴嘅細路女

《賣火柴嘅細路女》（丹麥文：Den Lille Pige med Svovlstikkerne，大致係帶住火柴嘅細路女噉解）－又叫《賣火柴嘅姑娘仔》－係由安徒生寫嘅一個童話故事，出版於 1845 年。個故仔講一個賣火柴嘅細路女臨死前嘅經歷。

情節大要
以下係《賣火柴嘅細路女》嘅劇情大綱。
故仔發生喺一個凍冰冰、落大雪嘅元旦前夕夜晚。有一個好窮、連鞋都冇得著嘅細路女喺街頭賣火柴。佢打住冷震噉賣，但一枝火柴都賣唔出。佢開始驚，驚攞唔到錢返屋企會畀阿爸打。個細路女愈諗愈驚，唔想返屋企，同時街頭又凍啲路人又對佢不理不睬噉。佢感到好無助，而且佢對手凍到就快冇嗮感覺咁滯，於是佢就搵咗條巷仔坐低，將啲火柴逐枝逐枝點著，諗住噉做起碼可以取吓暖。
個細路女望實火柴嘅火，點知望吓望吓佢就開始見到各種嘅幻影：佢見到暖笠笠嘅火爐，跟住又見到望落好好味嘅燒鵝，仲有聖誕樹閃呤呤噉好靚。不過火燒燒吓就熄咗，而啲幻影就跟住消失。個細路女抬頭望上天，睇到一粒流星，醒起過咗身嘅嫲嫲話過：
「流星出現，表示有人就嚟要去天堂。」
然後個細路女點著下一枝火柴。出乎佢意料嘅係，佢竟然見到嫲嫲－嫲嫲係唯一一個會惜佢嘅親人。佢好掛住嫲嫲，好想見到嫲嫲，唔想嫲嫲嘅幻影咁快消失，就一嘢將佢手上嘅火柴冚唪唥點著嗮。啲火柴燒到好光，彷彿好似夜晚突然變咗日頭噉。喺火光形成嘅幻影當中，佢見到嫲嫲上前嚟攬實佢，然後佢就跟住嫲嫲升咗上天，去到一笪冇寒冷、飢餓同恐懼嘅地方。
到咗第二朝，啲路人發現個細路女條屍－原來佢凍死咗。佢哋望到個細路女隻手揸住嗰一大扎火柴。
「冇陰功囉，佢博嗮命想取暖。」
佢哋唔明，點解個細路女喺生命最後一刻面露微笑－因為佢去咗天堂同嫲嫲過新年。

版本差異
有啲版本話，火光入面嗰樣「好好食嘅嘢」係火雞唔係燒鵝。
賣豬仔

賣豬仔（粵拼：maai6 zyu1 zai2）原本指由中至外嘅苦力買賣，係種奴隸貿易。啲工人雅稱華工，俗稱豬仔，主要種類有三——去美國或者加拿大嘅賒單苦力、去拉丁美洲嘅契約華工，同去南洋嘅豬仔華工。

歷史
呢個表唔完整，歡迎加料。
「豬仔」招攬自五湖四海，以窮鄉僻壤居多，聚埋喺幾個貿易發達嘅城市道交易。「賣豬仔」檔口嘅集中地，有澳門、香港、廣州、汕頭、廈門同新加坡等。

澳門
呢種生意响十九世紀中後期至二十世紀初最蓬勃，澳門係當時嘅遠東交易中心，喺聖安多尼教堂同大三巴牌坊附近，呢種舖頭林立，1866年大概有四十間，1873年有多過三百間，1856至1873年（冇計1861同1867年）間，出口嘅華工唔止十八萬。佢等自稱招工館，葡人稱之為「barracão」（譯作巴拉坑），華人叫豬仔館。當時中國窮困潦倒，無數老百姓生活艱難，有好多後生壯丁，俾人販呃或者自願，賣身出埠做苦工。南粵人隨船出海之後嘅第一站落角點，多數係東南亞（故謂之曰下南洋），唔少最終去到所謂「新世界」——歐洲列強玩嗮嘅大細殖民地。

香港
香港响十九世紀時，一度係世界主要的苦力轉運中心，政府嘅公共工程局就開咗啲打着招工館牌面，外觀似客棧，内籠同監獄無異嘅豬仔館。豬仔館有官辦同民營嘅，去到1906年式微時，都重剩返23間。喺美孚嘅饒宗頤文化館，以前係其中之一，叫「華工屯舍」，乃唯一現存嘅呢類歷史遺跡。响1851至1872年間，由香港運去美國、澳洲同東南亞嘅華工總數有32萬零人。响1861至1872年間，由香港起航嘅苦力船有426艘，英國船最多，其次係美國嘅。航運商人同中介人靠貴價賣船飛嚟弁取暴利，為咗賺到盡，重會超載同剋扣食糧飲水。旅途期間，「乘客」一路圂喺艙底，迫到密厔厔，唔夠飲，食唔足，空氣濁，缺醫乏藥，過着非人生活，死好多人。由1850至1856年，華工出洋死亡率平均係25.2%。同一時期，由香港出發到秘魯、三藩市同古巴嘅苦力船上面，先後有4次嚴重死亡事故，比率由20%至66.66%不等。

詞義
簽咗賣身契之後，就會變成契約工，收到啲安家費，亦失去自由，俾人用船一批一批噉運走。有文獻記載話，佢等喺長期嘅海上航程之中，會遭到牲口式對待，尤其是喺開餐時——啲人唔一定有碗用，通常主人會用大木兜或者鐵㷛裝啲嘢食出嚟，成班就圍住踎喺道食，形同餵豬，於是就有「賣豬仔」一詞嘞。同時代，呢門生意喺中國沿海多處都有，販運路線唔同。
後來，「賣豬仔」又多咗引申意義——呃人糊里糊塗噉做某件事、出賣自己勞力，同埋出賣其他人。
賣油郎獨佔花魁

《賣油郎獨佔花魁》係明朝小說家馮夢龍寫嘅短篇小說，收錄咗喺《醒世恆言》小說集裏面。《賣油郎獨佔花魁》嘅故事包括兩條故事主線，一條線係才貌雙全、名噪京城，俾人叫做「花魁娘子」嘅青樓名妓莘瑤琴；一條線係老母好早死咗，三年前（十三歲嘅時候）俾佢老豆賣咗俾年老無仔繼承香火嘅朱十老，改咗名做朱重嘅賣油郎秦重。呢兩條故事主線嘅主角都係逃避靖康之難嘅底層人物，後嚟兩個人嘅命運軌跡相互重疊，從相遇到相戀，最終一齊戰勝命運、夫妻偕老，生咗兩個讀書有成嘅細路仔。呢篇小說後嚟俾人好幾次改編成唔同嘅話本小說，同埋唔同嘅劇本、電影等。

故仔
莘瑤琴係喺汴梁（依家嘅開封）城郊嘅一個開六陳鋪嘅小康家庭（註：六陳鋪講嘅六陳係指米、大麥、小麥、大豆、小豆、芝麻等六種可以貯存好耐嘅糧食，有啲似香港同廣州嘅米舖）。莘瑤琴喺細個就已經好聰明伶俐，十歲就識得吟詩作賦。佢對琴棋書畫（古琴、圍棋、書法、繪畫呢四種藝術）同埋女紅（針線、紡織、刺繡、縫紉等嘅手藝、技巧），樣樣都好精通。不過喺靖康之難嘅時候，汴梁城失守，瑤琴喺走難嘅時候同家人失散咗，驚惶失措嘅莘瑤琴遇到咗一個以前嘅鄰居，呢個鄰居呃瑤琴話可以幫佢搵返佢嘅父母，瑤琴信咗佢，跟佢走，最後嚟到臨安（依家嘅杭州），鄰居將佢賣俾鴇母王九媽，淪落紅塵。王九媽見佢好有潛質，於是用心調校，改咗個藝名叫王美，又叫美娘。到咗佢十五歲嘅時候，王九媽想佢接客，不過開頭嘅時候，佢只係賣藝唔賣身，後嚟王九媽想賺多啲錢，叫佢賣身，喺威逼利誘之下，莘瑤琴只好「以後有客求見，欣然相接」，因為佢又靚又叻，所以「復帳之後，賓客如市。捱三頂五，不得空閑，聲價愈重。每一晚白銀十兩，兀自你爭我奪」。王美娘憑住自己嘅才藝同容貌，成為臨安名妓，喺當時嘅臨安城有「花魁娘子」嘅稱號，想叫佢陪一晚要收白銀十兩，雖然咁貴，仍然有好多慕名而來嘅達官貴人嚟幫襯佢。王美娘好想從良嫁人，但係就「易求無價寶，難得有情郎」，一直搵唔到合適嘅老公人選。
另一條主線，臨安城清波門外賣油舖嘅朱十老，三年前過繼咗一個原本叫秦重嘅少年，佢亦都係喺汴梁走難到臨安城。秦重嘅老母一早死咗，老豆因為養唔起佢，自己又無錢，所以喺佢十三歲嗰年將佢賣咗俾朱十老，秦重過繼咗俾朱十老之後，改名叫朱重。朱十老因為年紀大，又無仔女，所以將秦重（朱重）當親生仔咁養，喺舖頭嗰度學做賣油嘅生意，起初「父子」關係好好，後嚟因為朱十老患咗腰痛病，坐立不安，又做唔到粗重嘢，所以請多個叫邢權嘅夥計嚟舖頭幫手。四年幾之後，朱重到咗十七歲，仲未娶老婆。而朱十老嘅侍女，相當醜樣，叫做蘭花，已經二十幾歲，睇中咗朱重，想勾搭佢，不過朱重唔鍾意蘭花。勾搭唔到朱重，蘭花改為勾搭新夥計邢權，姣婆遇著脂粉客，兩個人一拍即合。因為佢哋覺得朱重咗住佢哋偷情，諗辦法將佢趕走，蘭花喺朱十老面前，假意話「小官人幾番調戲，好不老實」，朱十老平時同蘭花亦都有一手，有啲呷醋；另一方面，邢權將賣油舖嘅錢收起，然後同朱十老講「朱小官在外賭博，不長進，櫃裡銀子幾次短少，都是他偷去了」，起初朱十老唔信，不過大話講多幾次就有人信，朱十老最終都信咗佢哋，俾咗朱重三兩銀將佢趕走咗。
身上得三兩銀嘅佢，無本錢開舖，唔知道做乜生意好，佢見油坊老闆都識得佢，於是買咗套油擔，剩返嘅錢就用嚟去油坊買油。油坊老闆知道佢係老實人，亦都知道佢係俾人害，所以都想扶持佢。朱重努力賺錢，死慳死抵，所以好快啲生意就上咗軌道。不過佢仲好掛住老豆，心想「向來叫做朱重，誰知我是姓秦！倘或父親來尋訪之時，也沒有個因由」，於是用返秦重呢個名，為咗等老豆認得佢，佢喺油桶嗰度，一面大大隻字寫咗個「秦」字，另一面寫咗「汴梁」二個字，啲人都叫佢做「秦賣油」。
二月嘅有一日，秦重送油去昭慶寺嘅時候，啱啱見到住喺附近嘅王美娘，俾佢嘅美貌吸引住，心想「若得這等美人摟抱了睡一夜，死也甘心」，於是更加努力讚錢，希望有十兩銀，可以去買王美娘嘅一晚春宵。老鴇嫌棄佢係賣油嘅，好幾次都推咗佢，後嚟終於等到美娘有時間見佢。不過美娘飲醉咗，但係秦重唔介意，整晚服侍醉咗嘅美娘。第二日美娘酒醒之後，覺得唔好意思，心想「難得這好人，又忠厚，又老實，又且知情識趣」，但係「可惜是市井之輩」，「若是衣冠子弟，情願委身事之」。於是佢唔單止無收秦重錢，仲加倍俾返錢佢。冇幾耐朱十老病死咗，秦重接手咗間舖。咁啱呢個時候，美娘嘅親生父母嚟到臨安搵失散咗嘅女，仲喺油舖打工。
一年之後，美娘俾福州太守嘅仔羞辱，解開咗佢嘅纏腳布，小腳赤足嘅美娘流落街頭，寸步難行，啱啱秦重經過見到，即刻幫手搵咗頂轎俾美娘，接佢返去青樓，美娘為咗回報秦重，俾佢留宿一晚，仲應承會嫁俾佢。美娘用咗自己多年儲落嚟嘅錢，幫自己贖身，嫁俾秦重，又認出喺舖頭打工嘅親生父母。後嚟秦重亦都同老豆相認咗。
結局係秦重同莘氏兩夫妻，白頭偕老，生咗兩個讀書有成嘅細路仔。

評價
《賣油郎獨佔花魁》係屬於愛情題材嘅小說，但係佢嘅取材、主角都同當時嘅傳統愛情小說好唔同。當時嘅愛情小說都係才子佳人、帝王將相、英雄紅粉之類嘅。呢一部小說嘅男主角係街邊攤販出身嘅商人，女主角係青樓妓女。朱重對美娘嘅愛，最初係出於對佢嘅美貌，只係想摟抱美人「睡一夜」，出於性需要，想追求享樂，不過初會之時，佢對美娘嘅心態出現咗變化，從嫖客嘅性慾需求，升華到愛，亦都感動咗美娘。而美娘對秦重嘅心態亦都喺初會之後出現咗變化，從開始嘅時候，唔係太睇得起佢，然後因為佢喺美娘飲醉時嘅表現，對佢有好覺，再到秦重幫咗美娘，送美娘返屋企，然後決定嫁俾佢，主要係欣賞秦重嘅老實誠心。小說描寫嘅係市井居民嘅愛情，強調嘅係生活當中嘅人性同真情，反映咗當時嘅愛情同婚姻觀念同埋生活理想。其中嘅愛情觀帶有情慾嘅成分，甚至有側重喺點樣討女仔嘅歡心方面，亦都表現咗《三言二拍》當中對「人慾」嘅肯定，呢點同之前嘅愛情題材小說好唔同。
小說嘅男主角秦重，開始嘅時候係社會嘅最底層，同美娘嘅地位同見識都有好大嘅差距。同其他小說唔同，秦重地位提升嘅方法唔係考到功名（例如《西廂記》嘅張生、《紅梅記》嘅書生裴禹、《牡丹亭》嘅柳夢梅等），而係靠做生意賺錢，呢點同傳統嘅戲曲小說常見嘅「私定終身後花園，落難公子中狀元」模式好唔同。這表明了明朝資產階層地位的上升以及社會價值觀的轉變。從呢點可以睇出明朝資產階層地位嘅提升，社會價值觀嘅轉變，傳統嘅「重農抑商」嘅社會思想開始動搖，倫理標準同道德標準亦都喺度改變緊，反映出嗰個時期社會思想嘅特性。小商販喺角逐愛情嘅鬥爭當中成為咗勝利者，擊敗咗士族子弟，說明咗對愛情嘅渴望唔再局限喺知識分子，亦都存在喺普通市民嘅心裏面。
需要注意嘅係，馮夢龍喺描繪主角秦重嘅時候，仍然係向程朱理學之下嘅道德標準靠攏，儘量強調秦重嘅忠厚孝順、勤儉守禮，呢啲就係「存天理」。秦重對於美娘嘅愛戀係仰視式嘅，佢想同美娘度春宵，有啲似宗教咁嘅虔誠，佢努力賺錢嘅過程，有啲似一個朝聖嘅過程，呢點亦都令小說擺脫咗淪為庸俗之作嘅可能性。當佢得到同美娘度春宵嘅機會，美娘醉咗，秦重嘅表現就好似程朱理學「從心所欲而不逾矩」，達到「滅人慾」嘅「理欲合一」，達到道德同靈肉嘅平衡。

書目
馮夢龍，《醒世恆言》,人民文學出版社,1984年。
霍雅娟，從《賣油郎獨佔花魁》等作品看明代白話小說的市民意識，《作家·下半月》，2009年第3期
吳翠芹，杜十娘與王美娘形象比較——讀《杜十娘怒沉百寶箱》與《賣油郎獨佔花魁》（頁面存檔備份，存於互聯網檔案館）
張淑香，《從小說的角度設計看賣油郎與花魁娘子的愛情》，台北，《中國古典文學研究叢刊——小說之部（二）》
賣身契

賣身契係古時將人賣做奴隸或者婢女嘅契，簽咗就會得到一筆錢，但係就要幫主人打一世工，除非之後有錢贖身。
賣懶

賣懶係舊時細路過年嘅習俗。傳統上，年三十晚食完團年飯後，細路會攞住燈籠、香同紅雞蛋行出街，大唱「賣懶！賣懶！賣到年三十晚！」，行到好遠之後上炷香，再食埋隻紅雞蛋就賣完懶返屋企。有啲地方嘅賣懶習俗融合咗落另一個習俗派財神度，要將一張寫住「懶」字嘅紅紙混埋入寫住「財神」字嘅紅紙，搵機會搏懵當「財神」派畀人，成功派出就代表賣懶成功。
中國民初陳伯陶嚮《東莞縣志》記載，東莞啲細路賣懶係要拎著隻鴨蛋。